লস এঞ্জেলেসে এই বছরই বিয়েটা সারলেন প্রীতি জিন্টা। জিন গুডএনাফের সঙ্গে। বিয়েতে অবশ্য সে রকম হেভিওয়েট কেউ ছিলেন না, কারণ বিয়ের কথা আলাদা করে জানান দেননি প্রীতি। নেস ওয়াদিয়ার সঙ্গে সম্পর্কটা ভেঙে যাওয়ার পর এবং পরবর্তী নানা বিতর্কের কারণে হয়তো নিরাপত্তাহীনতায় ভুগছিলেন। যাই হোক, বিয়ের পর মুম্বইয়ে ফিরে আসেন জিন এবং জিনের পরিবারের সঙ্গে। দেশে ফিরে বিরাট রিসেপশন পার্টিও দেন। সেখানে অবশ্য বলিউডের কেউকেটারা সকলেই ছিলেন। আপাতত প্রীতি ফের লস এঞ্জেলেসে। স্বামীর সঙ্গেই থ্যাঙ্কসগিভিং কাটাতে গিয়েছেন।